BOSNA I HERCEGOVINA 

REPUBLIKA SRPSKA 

OSNOVNI SUD U BIJELJINI                                                                                                      

Broj: 80 0 Ip 115598 20 Ip 

Bijeljina, 19.10.2022. godine 

OSNOVNI SUD U BIJELJINI, sudija Ljilja Rajković, u izvršnom postupku tražioca izvršenja Republika Srpska Ministarsatvo Finansija Poreska Uprava Područni Centar Bijeljina zastupani po punomoćniku Perković Saji zaposlenoj kod tražioca izvršenja, protiv izvršenika Lalušić Radenka iz Dvorova 5. Ulica, vl. UR ''Zamak Braće Lalušića'' Dvorovi, radi naplate novčanog potraživanja, dana  19.10.2022. godine, donosi slijedeći:

Z A K LJ U Č A K


ODREĐUJE SE drugo ročište za prodaju nepokretnosti izvršenika Lalušić Radenka iz Dvorova za dan 22.11.2022. godine, sa početkom u 08:30 časova, kancelarija broj 41, označenih kao:

· k.p. br. 2891/48 BAKRAČIĆ u naravi njiva 1. klase površine 450 m 2  upisane u Ln br. 1894 k.o. Dvorovi u kome je Lalušić (Simo) Radenko upisan sa pravom svojine sa dijelom 1/1, 

· k.p. br. 2891/240 BAKRAČIĆ u naravi njiva 1. klase površine 993 m 2  upisane u Ln

·  br. 1030 k.o. Dvorovi u kome je Lalušić (Simo) Radenko upisan sa pravom svojine sa dijelom 1/1 i

· k.p. br. 2891/40 BAKRAČIĆ u naravi njiva 5. klase površine 1000 m2 upisane u Ln br. 1833 k.o. Dvorovi u kome je Lalušić (Simo) Radenko upisan sa pravom svojine sa dijelom 1/1.

Navedene nepokrenosti prema nalazu vještaka geomatra Nikolić Gorana od 21.03.2022. godine na licu mjesta predstavljaju sledeće stanje: k.p. br. 2891/40 i 2891/240 su u naravi dvorište i parking ugostiteljskog objekta Tajni Zamak braće Laluševića kp. br. 2891/48  se takođe koristi kao parking istog objekta, te je navedene nepokretnosti vještačio samo vještak građevinske struke.

Vrijednost nepokretnosti koje su predmet prodaje, prema nalazu vještaka građevinske struke Izić Mirsadu od 15.03.2022. godine iznosi 405.943,27 KM.


Nepokretnosti se ne mogu prodati na prvom ročištu ispod 1/3 utvrđene vrijednosti.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 10670001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti.  


Zaključak se dostavlja strankama, Ministarstvu finansija Poreska uprava Područni centar Bijeljina, na oglasnu tablu suda i IKT administratoru.

Pouka o pravnom lijeku:                                                                                Sudija

Protiv ovog Zaključka nije dozvoljen pravni lijek.                                   Ljilja Rajković

